Likumprojekts

**Grozījumi likumā "Par valsts noslēpumu"**

Izdarīt likumā "Par valsts noslēpumu" (Latvijas Republikas Saeimas un Ministru Kabineta Ziņotājs, 1996, 22.nr.; 1997, 10.nr.; 1998, 1., 14.nr.; 1999, 8.nr.; 2000, 14.nr.; 2002, 2., 24.nr.; 2004, 2., 7., 13.nr.; 2005, 8.nr.; 2006, 12.nr.; 2007, 6., 9.nr.; 2008, 13.nr.; Latvijas Vēstnesis, 2009, 205.nr.; 2013, 25.nr.) šādus grozījumus:

1.  7.pantā:

papildināt ceturto daļu ar trešo teikumu šādā redakcijā:

"Ja institūcijas rīcībā ir tādi materiālie objekti, kam noteikts valsts noslēpuma, Ziemeļatlantijas līguma organizācijas, Eiropas Savienības vai ārvalstu klasificētās informācijas statuss, un to apritē nevar piemērot sevišķās lietvedības prasības, institūcijas vadītājs pats nosaka to aizsardzības pasākumus, saskaņojot ar kompetento valsts drošības iestādi.";

uzskatīt līdzšinējo trešo teikumu par ceturto teikumu.

2. Izteikt 9.panta otro daļu šādā redakcijā:

"(2) Speciālo atļauju pieejai valsts noslēpumam (turpmāk – speciālā atļauja) var izsniegt Latvijas pilsonim, kurš nav jaunāks par 18 gadiem, kuram nav nodibināta aizgādnība, kurš ir parakstījis saistībrakstu, ka apņemas saglabāt un nelikumīgi neizpaust valsts noslēpumu, un kurš ir piekritis, ka kompetentas valsts drošības iestādes veiks nepieciešamos personas pārbaudes un valsts noslēpuma aizsardzības pasākumus."

3. Aizstāt 12.panta piektajā daļā vārdus "civillietā vai administratīvajā lietā" ar vārdiem "civillietā, administratīvajā lietā vai administratīvā pārkāpuma lietā".

Aizsardzības ministrs

Artis Pabriks